Toivo Makk
Toivo Makk (3. veebruar 1939 – 17. juuli 2009) oli eesti raadioajakirjanik. Toivo Makk töötas Eesti Raadios algul spordireporterina, seejärel uudistereporterina ning tegi vanemtoimetajana uudistesaadet "Päevakaja". 1990. aastate teisel poolel keskendus loodushoiuteemalistele saadetele. Eesti Rahvusringhäälingu arhiivis on 430 Toivo Makiga seotud raadiosaatelõiku perioodist 1960–2005. Ta oli üliõpilasseltsi Liivika vilistlane.